Fredrik Enge

Fredrik Enge (født 22. august 1864 i Kodal i tidligere Andebu kommune, død 14. august 1957) var en norsk gårdbruker, lensmann og politiker for Venstre.

I 1889 overtok han farsgården Enge i Sandar, og fra 1891 dreiv han den. Han var lensmann i Sandeherred fra 1907 til 1935.

Enge var medlem av herredsstyret i Sandar fra 1892 til 1940 og på ny fra fredsslutninga og ut 1945. Ordfører var han 1898–1907 og varaordfører 1935–37. Han hadde ellers ei rekke kommunale og fylkeskommunale verv, og også verv i det lokale næringslivet. Han var aktiv i avholdssaken og styremedlem i Det Norske Totalavholdsselskap fra 1911 til 1938, de siste femten åra som nestformann.

Han var valgmann i 1897, 1900 og 1903 og stortingsrepresentant to perioder fra 1913 til 1918. Han representerte da Sandeherred krets i Jarlsberg og Larviks amt og satt i budsjettkomiteen.

Enge er tildelt medaljen for borgerdåd.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Jarlsberg og Larviks amt
Stortingsrepresentanter 1913–1915
Stortingsrepresentanter 1916–1918
Ordførere i Sandar
Venstre-ordførere i Vestfold
Norske bønder
Lensmenn
Medaljen for borgerdåd
Personer fra Sandefjord kommune